2023.9.8.
8.
HU
Az Európai Unió Hivatalos Lapja
L 222/95
A 4.2.2.2. pont a következőképpen módosul: a) az első bekezdés helyébe a következő szöveg lép: „A kocsiszekrény szerkezetét, a berendezések tartozékait, az emelési és felbakolási pontokat úgy kell megtervezni, hogy a D. függelék [1] jelzőszámú sorában említett előírásban meghatározott terhelési feltételek mellett ne forduljon elő se repedés, se jelentősebb tartós deformáció vagy törés.”
b) a negyedik bekezdés helyébe a következő szöveg lép: „Az egységen jelölni kell az emelési és a felbakolási pontokat.
A jelöléseknek meg kell felelniük a D. függelék [2] jelzőszámú sorában említett előírásnak.”
9.
A 4.2.2.3. pont a következő bekezdéssel egészül ki: „A kombinált szállításhoz használandó és teherkocsi-kompatibilitási kóddal ellátandó egységeket fel kell szerelni az intermodális rakodási egységet rögzítő eszközökkel.”
10.
A 4.2.3.1. pont a következőképpen módosul: a) a második és a harmadik bekezdés helyébe a következő szöveg lép: „Valamely egység kívánt referenciaprofilnak való megfelelését (ideértve a hordmű referenciaprofijának való megfelelést is) a D. függelék [4] jelzőszámú sorában említett előírásban meghatározott módszerek egyikével kell biztosítani.
A D. függelék [4] jelzőszámú sorában említett előírásban leírt kinematikus módszert kell alkalmazni annak megállapítására, hogy az egység tekintetében meghatározott referenciaprofil megfelel-e a vonatkozó, kívánt G1, GA, GB és GC referenciaprofilnak, ideértve a hordmű számára meghatározott GI1 és GI2 referenciaprofilt is.”
b) a szöveg a következő bekezdéssel egészül ki: „A kombinált szállításhoz használandó egységeket a H. függelék követelményeinek, valamint a D.2. függelék [B] jelzésű sorában említett előírásnak megfelelően kell kódokkal ellátni.” 11.
A 4.2.3.2. pont második bekezdésének helyébe a következő szöveg lép: „A legfeljebb 25 tonna tengelyterhelésű egységek megengedett terhelhetőségét a D. függelék [5] jelzőszámú sorában említett előírás alkalmazásával kell meghatározni.” 12.
A 4.2.3.3. pont helyébe a következő rendelkezés lép: „4.2.3.3.
Vonatérzékelő rendszerekkel való kompatibilitás A kompatibilitást a D.2. függelék [A] jelzésű sorában említett műszaki dokumentum rendelkezéseivel összhangban kell megállapítani, ha az egységnek kompatibilisnek kell lennie az alábbi vonatérzékelő rendszerek közül eggyel vagy többel: a) sínáramkörökön alapuló vonatérzékelő rendszerek (a kerékpár elektromos ellenállása a kölcsönös átjárhatóságot lehetővé tevő rendszerelem vagy a jármű szintjén is értékelhető); b) tengelyszámlálón alapuló vonatérzékelő rendszerek; c) hurokberendezésen alapuló vonatérzékelő rendszerek.
Az ide tartozó különleges eseteket az ellenőrző-irányító és jelző alrendszerre vonatkozó ÁME 7.7. pontja határozza meg.” 13.
A 4.2.3.4. pont második és harmadik mondata helyébe a következő szöveg lép: „Ha az egységnek az 1 435 mm-es nyomtávú hálózaton érzékelhetőnek kell lennie pálya menti berendezéssel, akkor az egységnek a megfelelő láthatóság érdekében meg kell felelnie a D. függelék [6] jelzőszámú sorában említett előírásnak.
Az 1 524 mm-es, 1 600 mm-es vagy 1 668 mm-es nyomtávú hálózaton üzemeltetni kívánt egységek esetében a 2.
táblázat megfelelő értékeit kell alkalmazni, amelyek a D. függelék [6] jelzőszámú sorában említett előírás paraméterein alapulnak.”